

# Казанга РФ төзелеш һәм торак-коммуналь хуҗалык министры Михаил Мень килде

*01.07.2015*


Бүген Татарстанга Россия Федерациясе төзелеш һәм торак-коммуналь хуҗалык министры Михаил Мень килде. Аны “Казан” халыкара аэропортында ТР Премьер-министры Илдар Халиков каршы алды.


Бүген Михаил Мень һәм Татарстан Республикасы Президенты вазифаларын вакытлыча башкаручы Рөстәм Миңнеханов “Казанский ДСК” ҖЧҖ ндә модернизацияләнгән линияне ачу тантанасында катнашырга планлаштыралар. Моннан тыш, Россия Федерациясе төзелеш һәм торак-коммуналь хуҗалык министры “Светлая долина” торак комплексы территориясендә яңа торак төзелешен караячак.


*ТР Президенты матбугат хезмәте*
Казанга РФ төзелеш һәм торак-коммуналь хуҗалык министры Михаил Мень килде